

REPUBLIKA SLOVENIJA

**MINISTRSTVO ZA OKOLJE IN PROSTOR**

INŠPEKTORAT RS ZA OKOLJE IN PROSTOR

Dunajska 58, 1000 Ljubljana

T: 01 420 44 88

F: 01 420 44 83

E: gp.irsop@gov.si

www.iop.gov.si

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI**

**ONESNAŽEVANJE OKOLJA VEČJEGA OBSEGA**

**Zavezanec:**

Pivka perutninarstvo d. d. Kal 1, 6257 Pivka

**Naprava / lokacija:**

- za intenzivno rejo perutnine na farmi Kal, s proizvodno zmogljivostjo 126.000 mest (osem hlevov), na zemljišču s parcelnimi številkami 1687/2, 1691/3-7, 1430, 1431, 1432 in 1434, vse k.o. Kal

**Datum pregleda:**

23. 9. 2019

**Okoljevarstveno dovoljenje (OVD) Agencije RS za okolje številka:**

35407-8/2010-8 z dne 18. 5. 2012

**Usklajenost z OVD:**

Pri pregledu je ugotovljeno, da zavezanec zagotavlja izvajanje obratovalnega monitoringa emisij snovi v okolje za zrak ter predpisano ravnanje z odpadki. Odpadna voda, ki nastaja pri pranju hlevov se odvaja v nepropustne zbiralnike in nato odpelje na čistilno napravo.

Glede hrupa naprave v okolje se zavezancu, skladno z OVD, dovoli opustitev izvajanja obratovalnega monitoringa. Glede ravnanja s perutninskim gnojem je ugotovljeno, da zavezanec ne skladišči gnoja na farmi, ampak ga pogodbeno oddaja drugim kmetijskim gospodarstvom za namen gnojenja. Zavezancu je izrečeno opozorilo, da mora iz pogodb o oddaji gnoja izhajati obveznost prevzemnika, da bo slednji z gnojem ravnal in ga skladiščil v skladu z Uredbo o varstvu voda pred onesnaženjem z nitrati iz kmetijskih virov.

Glede izpolnjevanja zahtev v zvezi s svetlobnim onesnaževanjem je ugotovljeno, da zavezanec za razsvetljavo zunanjih površin uporablja svetilke, katerih delež svetlobnega toka, ki seva navzgor ni enak 0%.

Zavezanec je o letnih emisijah v zrak Agenciji RS za okolje poročal pravočasno ter poslal poročilo v Evropski register izpustov in prenosov onesnaževal.

**Zaključki / naslednje aktivnosti:**

Zavezancu bo odrejena odprava nepravilnosti glede uporabe neustreznih svetilk.